आयरलैंड को दूसरे टी-20 में 77 रन से हराया, टी-20 इंटरनेशनल में शाकिब के सबसे ज्यादा विकेट
Bangladesh Vs Ireland (BAN vs IRE) 2nd T20 Score - Defeated Ireland By 77 Runs In The Second T20 बांग्लादेश और आयरलैंड के बीच तीन टी-20 मैच की सीरीज  खेली जा रही है। पहले मुकाबले में जीतने के बाद बांग्लादेश ने बुधवार को चटगांव में खेले गए दूसरे मुकाबले में भी आयरलैंड के खिलाफ जीत हासिल की।
बांग्लादेश और आयरलैंड के बीच तीन टी-20 मैच की सीरीज खेली जा रही है। पहले मुकाबला जीतने के बाद बांग्लादेश ने बुधवार को चटगांव में खेले गए दूसरे मुकाबले में भी आयरलैंड को हराया। टाइगर्स ने आयरलैंड को 77 रन से शिकस्त दी, साथ ही सीरीज भी जीती। बांग्लादेश ने पहले बल्लेबाजी करते हुए 202 रन बनाए। जवाब में आयरलैंड 125 रन ही बना सकी। सीरीज का तीसरा और आखिरी मुकाबला चटगांव में कल यानी शुक्रवार को खेला जाएगा।
सीरीज जीतने के साथ बांग्लादेश के कप्तान शाकिब अल हसन ने भी नया कीर्तिमान भी स्थापित किया। शाकिब इंटरनेशनल टी-20 क्रिकेट में सबसे ज्यादा विकेट लेने वाले खिलाडी बन गए है। न्यूजीलैंड के टिम साउदी को पीच छोड़ अब उनके कुल विकेट 136 हो गए है। आयरलैंड के खिलाफ दूसरे मुकाबले में उन्होंने 5 विकेट लिए।
बारिश की वजह से मैच 17 ओवर का हुआ
मैच से पहले टॉस के 10 मिनट बाद ही चटगांव में बारिश होने लग गई। करीब 40 मिनट बाद बारिश रुकी और अंपायर ने 17 ओवर का मैच कराने का फैसला लिया। मैच करीब 100 मिनट बाद मैच स्टार्ट हुआ।
लिटन और रॉनी ने दी शानदार शुरुआत 
आयरलैंड ने टॉस जीत कर पहले फील्डिंग चुनी। पहले बल्लेबाजी करने उतरी बांग्लादेश टीम के सलामी बल्लेबाज लिटन दास और रॉनी तालुकदार ने टीम को शानदार शुरुआत दी। दोनों ने साथ टीम के लिए 9.2 ओवर में 13 चौको और 5 सिक्स की मदद से कुल 124 रन जोड़े। मैच में दोनों ने बांग्लादेश के लिए फास्टेस्ट टीम फिफ्टी और फास्टेस्ट टीम हंड्रेड भी स्कोर की।
रॉनी के आउट होने के बाद कप्तान शाकिब अल हसन बल्लेबाजी करने उतरे। उन्होंने 24 बॉल में 38 रन स्कोर किए ,वहीं, तौहीद ह्रिदौए ने 13 बॉल में 24 रन बनाए। बांग्लादेश ने 3 विकेट खो कर 202 रन का स्कोर खड़ा किया। आयरलैंड की ओर से बेन वाइट ने 2 और मार्क अडायर को 1 विकेट मिला।
आयरलैंड ने 6 ओवर में गवांए 6 विकेट
आयरलैंड की शुरुआत खराब रही। ओपनिंग करने उतरे कप्तान पॉल स्टर्लिंग पहली की बॉल पर तस्कीन अहमद का शिकार बन गए। इसके बाद टीम के विकेट गिरते ही चले गए। रॉस अडायर 6, लोर्कन टकर 5, हैरी टेक्टर 22, गेराथ डेलनि 6 और जॉर्ज डॉकरेल 2 रन बना कर पवेलियन लौटे। 6 ओवर में 43 के स्कोर पर टीम के 6 विकेट गिर गए।
इसके बाद कर्टिस कैम्फर ने पारी संभालने की कोशिश की। उन्होंने 30 गेंद में 50 रन की अर्धशतकीय पारी खेली। लेकिन वे भी तस्कीन अहमद की बॉल पर आउट हो गए। इसके बाद मार्क अडायर 6, फिओन हैंड 2 रन बना कर आउट हुए। ग्रैहम ह्यूम 20 और बेन वाइट 2 रन बना कर नाबाद रहे। सिमित 17 ओवर में आयरलैंड 9 विकेट खो कर 125 रन ही बना सकी।
गेंदबाजी में शाकिब का जलवा रहा। उन्होंने 4 ओवर में 5 विकेट लिए। वहीं तस्कीन अहमद को 3 और हसन महमूद को 1 विकेट मिला।
बांगलादेश के खिलाफ 1 टेस्ट भी खेलेगा आयरलैंड 
टी-20 सीरीज के बाद आयरलैंड बांग्लादेश के खिलाफ 1 टेस्ट मैच भी खेलेगा। यह मुकाबला 4 अप्रैल से मीरपुर में खेला जाएगा।